|  |
| --- |
|  |

Regionálny úrad školskej správy v Košiciach vyhlasuje dňom 21. októbra 2024 podľa § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/2003 Z. z.“) a podľa § 5 zákona č. 552/2003 Z. z. o výkone práce vo verejnom záujme v znení neskorších predpisov

**výberové konanie**

na obsadenie miesta riaditeľa

**Spojenej školy internátnej, Školská 12, 071 01 Michalovce**

**Predpoklady na výkon pracovnej činnosti vedúceho pedagogického zamestnanca**

podľa § 9 ods. 1 písm. a), b), c) a d) v súlade s § 39 ods. 3 zákona č. 138/2019 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z. z.“):

* kvalifikačné predpoklady na výkon pracovnej činnosti v príslušnej kategórii a v podkategórii pedagogického zamestnanca,
* podmienky zaradenia do kariérového stupňa samostatný pedagogický zamestnanec,
* bezúhonnosť,
* zdravotná spôsobilosť,
* ovládanie štátneho jazyka.

**Zoznam požadovaných dokladov:**

* žiadosť o účasť vo výberovom konaní,
* štruktúrovaný profesijný životopis,
* overené kópie dokladov o vzdelaní podľa § 39 ods. 3 zákona č. 138/2019 Z. z,
* potvrdenie o dĺžke pedagogickej činnosti preukazujúce najmenej 5 rokov pedagogickej činnosti podľa § 3 ods. 5 zákona č. 596/2003 Z. z.,
* čestné vyhlásenie o zdravotnej spôsobilosti v zmysle § 16 zákona č. 138/2019 Z. z,
* písomný návrh koncepcie rozvoja školy podľa § 4 ods. 1 zákona č. 596/2003 Z. z.,
* čestné vyhlásenie o neodvolaní z funkcie riaditeľa podľa § 3 ods. 7 písm. a), c) a e) a ods. 8 písm. c) zákona č. 596/2003 Z. z.,
* čestné vyhlásenie podľa § 15a ods. 7 zákona č. 138/2019 Z. z. o bezúhonnosti, skutočnosti, že voči uchádzačovi nie je vznesené obvinenie a skutočnosti, že na jeho osobu nie je podaná obžaloba,
* písomný súhlas uchádzača so spracovaním osobných údajov pre potreby výberového konania v zmysle zákona č. 18/2018 Z. z. o ochrane osobných údajov v platnom znení,
* čestné vyhlásenie o spôsobilosti na právne úkony v plnom rozsahu,
* čestné vyhlásenie o pravdivosti všetkých údajov uvádzaných v žiadosti o účasť vo výberovom konaní.

Žiadosť o účasť vo výberovom konaní spolu s požadovanými dokladmi je potrebné doručiť v termíne **do 15. novembra 2024** na adresu:

**Regionálny úrad školskej správy v Košiciach**

**Zádielska 1222/1, 040 33 Košice**

v zalepenej obálke s uvedením adresy odosielateľa a s označením **„Výberové konanie – Spojená škola internátna, Školská 12, 071 01 Michalovce – NEOTVÁRAŤ.“**

Vyhlasovateľ výberového konania si vyhradzuje právo nezaradiť do výberového konania uchádzačov, ktorí nespĺňajú požadované podmienky. Žiadosti o účasť vo výberovom konaní zaslané po termíne, nebudú zaradené do výberového konania. Rozhodujúci je dátum podania na poštovej pečiatke, resp. na prezentačnej pečiatke Regionálneho úradu školskej správy v Košiciach. Prihláseným uchádzačom, ktorí splnia požadované podmienky, bude písomne oznámený termín a miesto konania výberového konania.

Osobné údaje uchádzačov o pracovnú pozíciu budú spracúvané v súlade s čl. 6 ods. 1 písm. b) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Ďalšie informácie o spracúvaní osobných údajov sú zverejnené na webovom sídle prevádzkovateľa https://www.russ-ke.sk/.

Základná zložka mzdy je na úrovni minimálne 7. platovej triedy, pracovnej triedy 2 a riadiaceho príplatku v zmysle § 8 zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov.

|  |
| --- |
|  |
| Mgr. Pavol Hamrák |
| riaditeľ |